b'\n_START_ARTICLE_\nAndras (Baham\xc5\xb3 sala)\n_START_PARAGRAPH_\nAndro sala \xe2\x88\x92 did\xc5\xbeiausia Baham\xc5\xb3 salyno sala. Administracinis centras \xe2\x88\x92 Andros Taunas (Andros Town)._NEWLINE_Andro sal\xc4\x85 sudaro trys Baham\xc5\xb3 administracinio suskirstymo rajonai: Piet\xc5\xb3 Androsas, \xc5\xa0iaur\xc4\x97s Androsas ir Mangrov\xc4\x97s Rifas._NEWLINE_Salos plotas 6000 km\xc2\xb2. Ilgis i\xc5\xa1 ryt\xc5\xb3 \xc4\xaf vakarus 167 km, plotis pla\xc4\x8diausioje vietoje \xe2\x88\x92 64 km. Andro sala u\xc5\xbeima tre\xc4\x8di\xc4\x85 viet\xc4\x85 pasaulyje pagal barjerini\xc5\xb3 rif\xc5\xb3 ilg\xc4\xaf, kuris t\xc4\x99siasi 140 myli\xc5\xb3. Saloje gyvena apie 8000 gyventoj\xc5\xb3._NEWLINE_Skirtingai nuo kit\xc5\xb3 Baham\xc5\xb3 sal\xc5\xb3, Andro sala liko beveik nepaliesta statyb\xc5\xb3, skirt\xc5\xb3 turizmo infrastrukt\xc5\xabrai gerinti. Saloje i\xc5\xa1gaunamas g\xc4\x97las vanduo, kurio apie 26 m\xc2\xb3 kiekvien\xc4\x85 dien\xc4\x85 pristatoma \xc4\xaf Nasau. Andro saloje labai daug upi\xc5\xb3 ir upeli\xc5\xb3 su lietaus vandeniu, kuris kaupiasi daugyb\xc4\x97je salos uol\xc5\xb3. Saloje veisiasi vir\xc5\xa1 200 skirting\xc5\xb3 pauk\xc5\xa1\xc4\x8di\xc5\xb3 r\xc5\xab\xc5\xa1i\xc5\xb3._NEWLINE_Andro sal\xc4\x85 kasmet aplanko daug turist\xc5\xb3. I\xc5\xa1 viso pasaulio suva\xc5\xbeiuoja \xc5\xbe\xc5\xabkl\xc4\x97s entuziastai, povandeninio plaukiojimo m\xc4\x97g\xc4\x97jai. Saloje daug vie\xc5\xa1bu\xc4\x8di\xc5\xb3 ir kurort\xc5\xb3._NEWLINE_Vidutini\xc5\xa1kai kas dvejus su pus\xc4\x99 met\xc5\xb3 Andro sal\xc4\x85 nusiaubia stiprus uraganas.'